Karnaval en Lent is een gedig / T.T. Cloete – Kakkerlak Boekhandelaars
Karnaval en Lent is een gedig / T.T. Cloete
Home » Digbundels » Karnaval en Lent is een gedig / T.T. Cloete
View cart "Uit ons digkuns : Gedigte vir Jong Suid-Afrika uitgesoek deur T.J. Buning" has been added to your cart.
Drie jaar na sy vorige digbundel met die veelseggende titel Onversadig (2011), verskyn in die jaar waarin die geliefde Afrikaanse digter TT Cloete 90 jaar oud word, sy tiende bundel, Karnaval en Lent (2014). Dit is 'n gedugte werk gegewe die verstommende prestasie wat Cloete hier lewer om op so 'n gevorderde leeftyd nog die grense van sy/die digkuns te verskuif en waarlik vars en verruimende perspektiewe op die skepping, menswees en die poësie te lewer. Dit is 'n omvangryke werk van 160 bladsye, bestaande uit sewe afdelings waarin Cloete hom steeds bewys as voortreflike "komponis" en bundelbouer, kenmerke van sy oeuvre waaraan Bernard Odendaal (2013) onlangs 'n verhelderende artikel gewy het.
Karnaval en Lent, waarvan die titel verband hou met Pieter Brueghel de Oude se skildery Die geveg tussen Karnaval en Lent (1569), volg op die hakke van Cloete se omvangryke literêr-filosofiese boek Die ander een is ek (2013), waarin hy sy poëtika, ingebed in sy ryk en rype lewensvisie, uiteensit.